Ein af síldarvöðunum , þessi var með þeim minni . „ Það er mikið líf allsstaðar og við sigldum í gegnum margar torfur af vaðandi síld í Kolluálnum , fleiri sjómílna leið , svo er víða mikið , ” segir Ingimar Hinrik Reynisson , skipstjóri á Hring SH frá Grundarfirði þegar Skessuhorn ræddi við hann í lok síðustu viku . Hann segist aldrei hafa séð svona mikla vaðandi síld fyrr en torfurnar hafi verið misjafnlega stórar . Ingimar segir aflabrögðin hafa verið góð á togveiðunum að undanförnu . „ Við höfum verið að veiða karfa og höfum komið með fullfermi , þetta 75 - 80 tonn eftir tveggja til fjögurra daga túra . ”